ai4bharat/Pralekha huggingface dataset:
নারীওশিশুবিকাশমন্ত্রক
শ্রী অজয় তীরকে কেন্দ্রীয় নারী ও শিশু বিকাশ মন্ত্রকের সচিব হিসেবে দায়িত্বভার গ্রহণ করেছেন
নতুন দিল্লি, ১ মে, ২০২০
শ্রী অজয় তীরকে আজ নতুন দিল্লিতে কেন্দ্রীয় নারী ও শিশু বিকাশ মন্ত্রকের  সচিব হিসাবে দায়িত্ব ভার গ্রহণ করেছেন। তিনি ১৯৮৭ সালের মধ্যপ্রদেশ ক্যাডারের আইএএস আধিকারিক। শ্রী রবীন্দ্র পানওয়ারের স্থলাভিষিক্ত হলেন তিনি। শ্রী পানওয়ার গতকাল অবসরগ্রহণ করেছেন।
সচিব হিসেবে দায়িত্ব নেওয়ার আগে, শ্রী অজয় তীরকে এই মন্ত্রকেরই বিশেষ সচিবের পদে নিযুক্ত ছিলেন। তিনি নারী ও শিশু বিকাশ মন্ত্রকের অতিরিক্ত সচিব হিসাবে যোগদানের আগে ২০১৭ সালে ভারত সরকারের মানব সম্পদ উন্নয়ন মন্ত্রকের বিদ্যালয় শিক্ষা ও সাক্ষরতা বিভাগে যুগ্ম সচিব হিসাবে কাজ করেন। তিনি ২০০৪ থেকে ২০০৯ সাল পর্যন্ত পরিচালক ও যুগ্মসচিব হিসাবে প্রতিরক্ষা মন্ত্রকে ডেপুটেশনে ছিলেন।
শ্রী তীরকে ২০১৫ থেকে ২০১৭ সাল পর্যন্ত মধ্য প্রদেশের রাজ্যপালের প্রধান সচিব ছিলেন এবং তাঁর নিজের রাজ্যে কর্মরত অবস্থায় চিকিৎসা, শিক্ষা, শ্রম ও কর্মসংস্থান এবং গ্রামীণ বিকাশের ক্ষেত্রে কাজ পরিচালনা করার মতো যথেষ্ট অভিজ্ঞতা তার রয়েছে। তিনি মধ্য প্রদেশের রাজ্য সমবায় বিপণন ফেডারেশনের  ম্যানেজিং ডিরেক্টর ছিলেন। প্রথম দিক থেকে তিনি সিদ্ধি, হোসাঙ্গাবাদ ও রায়পুরের জেলা কালেক্টর হিসেবেও কাজ করেছেন।
এছাড়াও তিনি মধ্য প্রদেশে ভারতীয় প্রশাসনিক পরিষেবা অফিসার হিসাবে বিভিন্ন কাজ দক্ষতার সঙ্গে সামলেছেন।
(CG/SS
স্বরাষ্ট্র মন্ত্রক
স্বরাষ্ট্র মন্ত্রক কোভিড ১৯ মোকাবিলায় ২১ দিন ধরে লকডাউন চলাকালীন অত্যাবশ্যকীয় পণ্য সরবরাহ অব্যাহত রাখার জন্য স্ট্যান্ডার্ড অপারেটিং পদ্ধতি এসওপি পালনের নির্দেশ দিয়েছে।
নতুন দিল্লি, ২৬ মার্চ ২০২০
কেন্দ্রীয় স্বরাষ্ট্র মন্ত্রক আজ কোভিড ১৯ মোকাবিলায় ২১ দিন ধরে লকডাউন চলাকালীন জনসাধারনের কষ্ট দূর করতে অত্যাবশ্যকীয় পণ্য সরবরাহ অব্যাহত রাখার জন্য স্ট্যান্ডার্ড অপারেটিং পদ্ধতি এসওপি পালনের নির্দেশ দিয়েছে।
কেন্দ্রীয় স্বরাষ্ট্র সচিব, শ্রী অজয় কুমার ভাল্লা আজ সব রাজ্য ও কেন্দ্রশাসিত অঞ্চলে চিঠি দিয়ে লকডাউন চলাকালীন জনসাধারনের কাছে অত্যাবশ্যকীয় পণ্য সরবরাহ করার বিষয়টি নিশ্চিত করতে বলেছেন। এসওপি পালন করে কঠোর সামাজিক দূরত্ব বজায় রেখে, ই-বাণিজ্যকে সচল রাখার এবং অত্যাবশ্যকীয় পণ্যগুলি হোম ডেলিভারি করার জন্য উৎসাহ প্রদানের পরামর্শ দেওয়া হয়েছে।
এসওপি নির্দেশে পণ্য সরবরাহ ব্যবস্থায় নিযুক্ত কর্মচারীদের বৈধ ফটো পরিচয়পত্র তৈরির জন্য সংশ্লিষ্ট স্থানীয় কর্তৃপক্ষের দেওয়া ই-পাস বা অন্য কোনও শংসাপত্রের ভিত্তিতে যাতায়াত করার অনুমতি দেওয়ার কথা বলা হয়েছে। অসংগঠিত ক্ষেত্রে, স্থানীয় কর্তৃপক্ষের অনুমোদনের ভিত্তিতে প্রয়োজনীয় পণ্যসামগ্রী সরবরাহে নিযুক্ত ব্যক্তিদের কাজ করতে দেওয়ার কথা বলা হয়েছে।
এসওপি নির্দেশে, বিশেষভাবে বলা হয়েছে যে অত্যাবশ্যকীয় পণ্য সরবরাহে নিযুক্ত কর্মীদের নিয়মিত স্বাস্থ্য ও পরিচ্ছন্নতা পরীক্ষা করা হবে এবং তাদের যথাযথ প্রতিরক্ষামূলক সরঞ্জাম সরবরাহ করা হবে।
SOP Document
CG/TG
(Visitor Counter : 160
অর্থমন্ত্রক
ক্ষুদ্র ও মাঝারি শিল্প সংস্থাগুলিকে সুবিধা দিতে বিগত ১০ দিনে ৫ হাজার ২০৪ কোটি টাকার আয়কর রিফান্ড মেটানো হয়েছে : সিবিডিটি
নয়াদিল্লি, ১৭ এপ্রিল, ২০২০
কেন্দ্রীয় প্রত্যক্ষ কর পর্ষদ  গত ৮ই এপ্রিল থেকে ১০ দিনে প্রায় ৮ লক্ষ ২০ হাজার ক্ষুদ্র ব্যবসায়ী সংস্থাকে আয়কর রিফান্ড বাবদ ৫ হাজার ২০৪ কোটি টাকা ফেরত দিয়েছে। কোভিড-১৯ মহামারীজনিত পরিস্থিতিতে আয়কর রিফান্ড বাবদ এই অর্থ ক্ষুদ্র ও মাঝারি সংস্থাগুলিকে তাদের কর্মচারীদের বেতনে কোনও রকম কাটছাঁট ছাড়াই ব্যবসায়িক কাজকর্ম অব্যাহত রাখতে সাহায্য করবে।
সিবিডিটি-র পক্ষ থেকে আরও জানানো হয়েছে, আয়কর দপ্তর করদাতাদের সুবিধার্থে ৫ লক্ষ টাকা পর্যন্ত প্রায় ১৪ লক্ষ ক্ষেত্রে রিফান্ড মিটিয়ে দিয়েছে। ক্ষুদ্র ব্যবসা ক্ষেত্রের সুবিধার বিষয়টিকে বিবেচনায় রেখে সিবিডিটি শীঘ্রই আরও ৭ হাজার ৭৬০ কোটি টাকার রিফান্ড মিটিয়ে দেবে।
সিবিডিটি-র পক্ষ থেকে জানানো হয়েছে যে, প্রায় ১ লক্ষ ৭৪ হাজার আয়কর সংক্রান্ত বিষয়ে করদাতাদের কাছ থেকে উত্তরের অপেক্ষা করা হচ্ছে। উদ্দেশ্য, করদাতারা যাতে সিবিডিটি-র পক্ষ থেকে ই-মেল মারফৎ রিমাইন্ডার পাবার সাত দিনের মধ্যেই বকেয়া কর সম্পর্কে জবাব দিতে পারেন, যাতে যত দ্রুত সম্ভব রিফান্ড সংক্রান্ত বিষয়গুলি মিটিয়ে দেওয়া যায়।
উল্লেখ করা যেতে পারে, করদাতারা নিজেদের ই-ফাইলিং অ্যাকাউন্টের মাধ্যমে প্রয়োজনীয় জবাব পাঠাতে পারেন, তার জন্যই সিবিডিটি-র পক্ষ থেকে এই ব্যবস্থা।
(CG/BD/SB
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী লালকেল্লার প্রাকার থেকে স্বাধীনতা দিবস উপলক্ষ্যে তাঁর ভাষণে বলেন, ভারত এখন কৌশলগত দিক থেকে আরও শক্তিশালী হয়ে উঠেছে, আমাদের সীমান্ত আগের থেকে আরও বেশি সুরক্ষিত
“সশস্ত্র বাহিনীকে আরও আধুনিক করে তোলা হচ্ছে ; ভবিষ্যতের যে কোন চ্যালেঞ্জের মোকাবিলা করতে তারুণ্যে ভরপুর যুদ্ধে নিপুণ একটি বাহিনী গড়ে তোলার বিষয়টিকে আমরা অগ্রাধিকার দিচ্ছি”
নতুন দিল্লি, ১৬ অগাস্ট, ২০২৩
প্রধানমন্ত্রী শ্রী নরেন্দ্র মোদী ঐতিহাসিক লালকেল্লার প্রাকার থেকে ৭৭-তম স্বাধীনতা দিবস উপলক্ষ্যে তাঁর ভাষণে বলেন, “সাম্প্রতিক বছরগুলিতে ভারত এখন কৌশলগত দিক থেকে আরও শক্তিশালী হয়ে উঠেছে, আমাদের সীমান্ত আগের থেকে আরও বেশি সুরক্ষিত ।“ জাতীয় নিরাপত্তার প্রশ্নে তাঁর সরকারের অবিচল সিদ্ধান্তের কথা তিনি ভাষণে তুলে ধরেন । আন্তর্জাতিক ক্ষেত্রে বর্তমান নিরাপত্তা পরিস্থিতির মূল্যায়ণ করে সামরিক ক্ষেত্রে বেশকিছু সংস্কার গ্রহণ করা হচ্ছে । সশস্ত্র বাহিনীকে আরও আধুনিক করে তোলার পাশাপাশি; ভবিষ্যতের যে কোন চ্যালেঞ্জের মোকাবিলা করতে তারুণ্যে ভরপুর যুদ্ধে নিপুণ একটি বাহিনী গড়ে তোলার জন্য বিভিন্ন উদ্যোগ নেওয়া হয়েছে ।
শ্রী মোদী বলেন, বর্তমানে জঙ্গি হানা উল্লেখযোগ্যভাবে হ্রাস পাওয়ায় দেশের জনসাধারণ নিরাপদ বোধ করছেন । দেশে যখন শান্তি ও নিরাপত্তা বজায় থাকে তখন উন্নয়নের নতুন লক্ষ্যমাত্রায় সহজেই পৌঁছোনো যায় ।
এক পদ এক পেনশন প্রকল্পের প্রসঙ্গ উল্লেখ করে প্রধানমন্ত্রী বলেন, প্রতিরক্ষা বাহিনীর পেনশনভোগীদের দীর্ঘদিনের দাবি তাঁর সরকার ক্ষমতায় আসার সঙ্গে সঙ্গে কার্যকর করেছে । “এক পদ এক পেনশনের মাধ্যমে আমাদের দেশের সৈনিকদের প্রতি আমরা শ্রদ্ধা প্রকাশ করেছি । আমরা ক্ষমতায় আসার সঙ্গে সঙ্গেই এটি বাস্তবায়িত করি । প্রাক্তন সেনাকর্মী এবং তাদের পরিবারগুলির কাছে ৭০ হাজার কোটি টাকা পৌঁছে দেওয়া হয়েছে ।”
দেশের নিরাপত্তা সুনিশ্চিত এবং দেশের স্বার্থরক্ষা করছেন যারা, সীমান্তে প্রহরারত সশস্ত্র বাহিনীর সেই সব জওয়ানদের শ্রী মোদী স্বাধীনতা দিবস উপলক্ষ্যে তাঁর শুভেচ্ছা জানান ।
(AC/CB/RAB
অসামরিকবিমানপরিবহণমন্ত্রক
বিদেশ থেকে ফিরে আসা নাগরিকদের দক্ষতার বিষয়ে তথ্য ভান্ডার তৈরি করবে সরকার
নয়াদিল্লী, ৩ জুন, ২০২০
করোনা মহামারীর কারণে বিদেশ থেকে আমাদের দেশের দক্ষ কর্মীরা ফিরে আসায় সরকার বন্দে ভারত মিশনের আওতায় এঁদের দক্ষতার বিষয়ে তথ্য ভান্ডার তৈরির উদ্যোগ নিয়েছে। দক্ষতা বিকাশ ও শিল্পোদ্যোগ মন্ত্রক, অসামরিক বিমান চলাচল মন্ত্রক এবং পররাষ্ট্র মন্ত্রকের যৌথ উদ্যোগে স্দেশ  নামের এই তথ্য ভান্ডারটি তৈরি করা হয়েছে౼যেখানে দেশী ও বিদেশী কোম্পানীগুলি তাদের চাহিদা মতো দক্ষ কর্মীর সন্ধান এই তথ্য ভান্ডার থেকে পাবে।
বিদেশ থেকে ফিরে আসা নাগরিকরা অনলাইনের মাধ্যমে স্বদেশ স্কিল কার্ড পূরণ করবেন। এই কার্ডের মাধ্যমে রাজ্য সরকার, শিল্প সংস্থা এবং বিভিন্ন কর্মী নিয়োগ প্রতিষ্ঠান উপযুক্ত এবং দক্ষ কর্মী খুঁজে পাবেন। এই প্রকল্পে দক্ষতা বিকাশ ও শিল্পোদ্যোগ মন্ত্রকের অধীনস্থ সংস্থা ন্যাশনাল স্কিল ডেভেলপমেন্ট কর্পোরেশন সাহায্য করবে।
কেন্দ্রীয় দক্ষতা বিকাশ ও শিল্পোদ্যোগ মন্ত্রী ডঃ মহেন্দ্রনাথ পান্ডে জানান, কোভিড-১৯ মহামারীর ফলে অর্থনৈতিক ক্ষেত্রে যে সমস্যা দেখা দিয়েছে তার সমাধানের জন্য এই উদ্যোগ নেওয়া হয়েছে। প্রধানমন্ত্রী শ্রী নরেন্দ্র মোদীর সকলের জন্য নিরাপত্তা ও উন্নয়নের স্বপ্নকে বাস্তবায়িত করার লক্ষ্যে এই স্বদেশ স্কিল কার্ড চাহিদা এবং সেই চাহিদা পূরণের জন্য কর্মী সরবরাহের মধ্যে সেতুবন্ধের কাজ করবে।
কেন্দ্রীয় অসামরিক বিমান চলাচল মন্ত্রী শ্রী হরদীপ সিং পুরী জানান, বন্দে ভারত মিশন শুরু করার পর তাঁরা দেখেছেন কর্মচ্যুত হয়ে বিদেশ থেকে প্রচুর আন্তর্জাতিক মানের দক্ষ এবং অভিজ্ঞ কর্মীরা দেশে ফিরে আসছেন। বিমানে তাঁদেরকে এই প্রকল্পটির সম্পর্কে জানানো হয়েছে। পররাষ্ট্র মন্ত্রী ডঃ সুব্রহ্মনিয়ম জয়শঙ্কর বলেন, বিদেশে আটকে থাকা ভারতীয়দের সাহায্য করতে সরকার দায়বদ্ধ। এইসব ভারতীয়রা কর্মচ্যুত হওয়ার পর উদ্ভুত সমস্যার মোকাবিলায় এই উদ্যোগ গ্রহণ করা হয়েছে।
অনলাইনে www.nsdcindia.org/swades এই পোর্টালের মাধ্যমে বিদেশ থেকে ফিরে আসা নাগরিকরা তাঁদের কাজের অভিজ্ঞতার বিষয়ে বিস্তারিত তথ্য জানাবেন। ৩০ মে থেকে তেশরা জুন বেলা ২টো পর্যন্ত ৭ হাজার জন অনলাইনে তাঁদের বিষয়ে তথ্য জমা দিয়েছেন। এ পর্যন্ত সংযুক্ত আরব আমিরশাহী, ওমান, কাতার, কুয়েত এবং সৌদি আরব থেকে ফিরে আসা নাগরিকরাই সবথেকে বেশি তথ্য এই পোর্টালে জানিয়েছেন। এঁরা মূলত তেল ও প্রাকৃতিক গ্যাস, নির্মাণ শিল্প, পর্যটন, বিমান চলাচল শিল্পে কর্মরত ছিলেন। এই তথ্য ভান্ডার অনুযায়ী কেরালা, তামিলনাড়ু, মহারাষ্ট্র, কর্ণাটক এবং তেলেঙ্গানাতেই বিদেশে কর্মরত সব থেকে বেশি মানুষ ফিরে এসেছেন।
(CG/CB/NS
উপ-রাষ্ট্রপতিরসচিবালয়
বড়দিনের প্রাক্কালে উপরাষ্ট্রপতি দেশবাসীকে শুভেচ্ছা জানিয়েছেন
নয়াদিল্লী, ২৪ ডিসেম্বর, ২০২১
উপরাষ্ট্রপতি শ্রী এম ভেঙ্কাইয়া নাইডু বড়দিনের প্রাক্কালে দেশবাসীকে শুভেচ্ছা জানিয়েছেন। এক বার্তায় উপরাষ্ট্রপতি বলেছেন,-
“প্রভু যীশু খ্রীষ্টের জন্মদিন উদযাপন উপলক্ষ্যে বড়দিনের শুভ অনুষ্ঠানে সমস্ত দেশবাসীকে আমার উষ্ণ শুভেচ্ছা ও অভিনন্দন।
বড়দিন এমন এক উৎসব যা প্রেম, সহানুভুতি এবং ক্ষমার মূল্যবোধে আমাদের বিশ্বাসকে পুনঃপ্রতিষ্ঠিত করেছে। আমরা যখন প্রভু যীশুর জন্মদিন উদযাপন করি, তখন আসুন আমরা তাঁর প্রতীকী মূল্যবোধকে অনুসরণ করি। আসুন আমরা যারা কম ভাগ্যবান তাদের প্রতি আরও সংবেদনশীল হই এবং শান্তি, সহনশীলতা এবং সম্প্রীতির ভিত্তির ওপর একটি উন্নত বিশ্ব গড়ে তুলতে যথাসাধ্য চেষ্টা চালাই।
এই বড়দিন আমাদের জীবনে সীমাহীন আনন্দ বয়ে নিয়ে আসুক। ”
CG/SS/NS
(Visitor Counter : 108
পেট্রোলিয়ামওপ্রাকৃতিকগ্যাসমন্ত্রক
প্রধানমন্ত্রী এলপিজি গ্রাহকদের জন্য  সিলিন্ডারের দাম ২০০ টাকা কমিয়েছেন
প্রধানমন্ত্রী উজ্জ্বলা যোজনার গ্রাহকরা তাঁদের অ্যাকাউন্টে সিলিন্ডার প্রতি ২০০ টাকা ভর্তুকি পাবেন
সরকার ৭৫ লক্ষ অতিরিক্ত উজ্জ্বলা সংযোগ মঞ্জুর করেছে, এর ফলে প্রধানমন্ত্রী উজ্জ্বলা যোজনার সুবিধাভোগীর সংখ্যা বেড়ে হবে ১০ কোটি ৩৫ লক্ষ
নয়াদিল্লি, ২৯ অগাস্ট, ২০২৩
সারা দেশের এলপিজি গ্রাহকদের স্বস্তি দিয়ে সরকার রান্নার গ্যাসের দাম সিলিন্ডার প্রতি ২০০ টাকা কমানোর সিদ্ধান্ত নিয়েছে। প্রধানমন্ত্রী শ্রী নরেন্দ্র মোদীর নেতৃত্বাধীন সরকার রান্নার গ্যাসে এই উল্লেখযোগ্য দাম কমানোর কথা ঘোষণা করেছে। সারা দেশে আগামীকাল অর্থাৎ ৩০ অগাস্ট থেকে ১৪.২ কিলোগ্রাম এলপিজি সিলিন্ডারের দাম ২০০ টাকা করে কমছে। দিল্লিতে বর্তমানে এই সিলিন্ডারের দাম ১ হাজার ১০৩ টাকা থেকে কমে হবে ৯০৩ টাকা। প্রধানমন্ত্রী শ্রী নরেন্দ্র মোদী বলেছেন, “রাখী বন্ধন উৎসব উপলক্ষে কোটি কোটি বোনেদের আমার তরফ থেকে এই উপহার। আমাদের সরকার দেশের জনগণের জীবনযাত্রার মানোন্নয়নে এবং দরিদ্র ও মধ্যবিত্ত শ্রেণীর জনগণের সুবিধার্থে সম্ভাব্য সবরকম চেষ্টা চালিয়ে যাবে”। প্রধানমন্ত্রী উজ্জ্বলা যোজনার সুবিধাভোগীরাও সিলিন্ডার প্রতি অতিরিক্ত ২০০ টাকা করে ছাড় পাবেন। এর ফলে, দিল্লিতে প্রধানমন্ত্রী উজ্জ্বলা যোজনার সুবিধাভোগীদের জন্য সিলিন্ডার প্রতি দাম হবে ৭০৩ টাকা। দেশে ৩১ কোটিরও বেশি এলপিজি গ্রাহক রয়েছেন। এর মধ্যে ৯ কোটি ৬ লক্ষ পরিবার প্রধানমন্ত্রী উজ্জ্বলা যোজনার সুফল ভোগ করেন। সিলিন্ডার প্রতি ২০০ টাকা দাম কমানোর এই সিদ্ধান্তের ফলে গ্রাহকদের বিশেষ সুবিধা হবে।
প্রধানমন্ত্রী উজ্জ্বলা যোজনার আওতায় বকেয়া আবেদনপত্রগুলির জন্য আরও ৭৫ লক্ষ অতিরিক্ত সংযোগ দেওয়ার বিষয়টি মঞ্জুর করেছে সরকার। সরকারের তরফে শীঘ্রই প্রধানমন্ত্রী উজ্জ্বলা যোজনার আওতায় দেশের দরিদ্র শ্রেণীর ৭৫ লক্ষ মহিলাকে এলপিজি সংযোগ দেওয়া হবে। এর ফলে, প্রধানমন্ত্রী উজ্জ্বলা যোজনার আওতায় সুবিধাভোগীর সংখ্যা ৯ কোটি ৬ লক্ষ থেকে বেড়ে হবে ১০ কোটি ৩৫ লক্ষ। দেশের জনগণের উপর থেকে আর্থিক বোঝা কম করতে সরকার যে পদক্ষেপ গ্রহণ করেছে, তারই ফলস্বরূপ এই সুবিধা। রান্নার গ্যাসের দাম কমানোর এই সিদ্ধান্তটি ন্যায্য মূল্যে প্রয়োজনীয় সামগ্রী দেশের জনগণের কাছে পৌঁছে দেওয়ার বিষয়ে সরকারের দায়বদ্ধতার পরিচায়ক।
পেট্রোলিয়াম ও প্রাকৃতিক গ্যাস বিষয়ক মন্ত্রী শ্রী হরদীপ সিং পুরী এই সিদ্ধান্তে সন্তোষ প্রকাশ করেছেন। তিনি বলেন, “সংসার চালাতে পরিবারগুলিকে যে চ্যালেঞ্জের সম্মুখীন হতে হচ্ছে, তা আমরা বুঝতে পারছি। রান্নার গ্যাসের দাম কমার ফলে সরাসরি স্বস্তি পাবেন সাধারণ মানুষ। ন্যায্য মূল্যে নিত্য প্রয়োজনীয় সামগ্রী পৌঁছে দেওয়ার বিষয়টি নিশ্চিত করার জন্য সরকার যে লক্ষ্য স্থির করেছে, এই সিদ্ধান্ত সেই বিষয়কে আরও মজবুত করবে”। রান্নার গ্যাসের দাম কমায় সমাজে সদর্থক প্রভাব পড়বে। সরকার জনগণের উপর বোঝা কমানোর জন্য বিভিন্ন পদক্ষেপ গ্রহণ করেছে। রান্নার গ্যাসের দাম কমায় সাধারণ মানুষের জীবনযাত্রা আরও সহজ হবে।
AC/PM/SB
(
বস্ত্রমন্ত্রক
বিশ্বজুড়ে স্বীকৃত ভারতীয় বস্ত্র শিল্পের সঙ্গে যুক্ত যন্ত্রপাতিতে ১০০ জন দক্ষ নির্মাতা তৈরি করার এখন সময় এসেছে - শ্রী পীযূষ গোয়েল
নতুন দিল্লি, ২৪ অক্টোবর, ২০২১
কেন্দ্রীয় বাণিজ্য ও শিল্প, বস্ত্র, ক্রেতা বিষয়ক, খাদ্য ও গণবন্টন মন্ত্রী শ্রী পীযূষ গোয়েল বস্ত্র শিল্পে গতি, দক্ষতা এবং উন্নতিসাধনে উদ্ভাবনী অংশীদারিত্বের আহ্বান জানিয়েছেন। তিনি বলেন, এখন ভারতীয় বস্ত্র শিল্পের সঙ্গে যুক্ত যন্ত্রপাতিতে ১০০ জন দক্ষ নির্মাতা তৈরি করার সময় এসেছে। এদিন কেন্দ্রীয় মন্ত্রী বস্ত্র শিল্পের সঙ্গে যুক্ত যন্ত্রপাতি উৎপাদকদের সঙ্গে ভিডিও কনফারেন্সে আলাপচারিতায় অংশ নেন। শ্রী গোয়েল ‘বস্ত্র শিল্পে যন্ত্রপাতি উৎপাদনের জন্য প্রযুক্তিগত সমস্যা ও তার সমাধানের পথ’ শীর্ষক বিষয়ের ওপর বক্তব্য রাখেন।
তিনি জানান, দেশে বস্ত্র শিল্পের সঙ্গে যুক্ত যন্ত্রপাতি উৎপাদনের পরিমাণ বৃদ্ধি করা প্রয়োজন। এই যন্ত্রপাতি আমদানির পরিমাণ কমিয়ে দেশীয় উৎপাদনের ওপরেও জোর দেন তিনি। এক্ষেত্রে বস্ত্র শিল্পের সঙ্গে যুক্ত ইঞ্জিনিয়ারিং শিল্প সংস্থা এবং সরকারের মধ্যে আরও বেশি সমন্বয়সাধন প্রয়োজন বলেও মন্তব্য করেন তিনি। শ্রী গোয়েল আশাপ্রকাশ করেন যে, আধুনিক ও উন্নত বস্ত্র শিল্পের সঙ্গে যুক্ত যন্ত্রপাতি উৎপাদন আগামী দিনে ভারতীয় অসংগঠিত বস্ত্র শিল্পের ওপর দৃঢ় প্রভাব ফেলবে। পাশাপাশি বস্ত্র শিল্পের সঙ্গে যুক্ত যন্ত্রপাতি উৎপাদনের ক্ষেত্রে খরচ কমানোর ওপরেও জোর দেন তিনি। এক্ষেত্রে বস্ত্র, ভারী শিল্প মন্ত্রকের মধ্যে পারস্পরিক সমন্বয়সাধন গড়ে তোলা প্রয়োজন বলেও জানান কেন্দ্রীয় মন্ত্রী।
দেশে সম্প্রতি ১০০ কোটিরও বেশি কোভিড টিকার ডোজ প্রদানের সাফল্য অর্জনের কথা উল্লেখ করে শ্রী গোয়েল জানান, এই লক্ষ্য পূরণ সম্ভব হয়েছে ১৩০ কোটি ভারতীয়র সম্মিলিত প্রয়াসের ফলে। তিনি বলেন, এটিই হলো দেশের আত্মনির্ভরতার যথার্থ উদাহরণ। কেন্দ্রীয় মন্ত্রী এদিন বস্ত্রের সঙ্গে যুক্ত যন্ত্রপাতি প্রস্তুতকারকদের বস্ত্র শিল্প ক্ষেত্রে প্রকৃত অগ্রগতির ওপর নজর দেওয়ার আহ্বান জানান। তিনি আলোচনায় প্রধানমন্ত্রীর আত্মনির্ভর ভারতের কথাও তুলে ধরেন। শ্রী গোয়েল আরও জানান, সরকার আগামী ৫ বছরে বস্ত্র ও পোশাক রপ্তানি ক্ষেত্রে ১০০ বিলিয়ন মার্কিন ডলারের লক্ষ্যমাত্রা নির্ধারণ করেছে। তিনি বলেন, ভারতীয় বস্ত্র শিল্পের সঙ্গে ইতিহাস জড়িয়ে রয়েছে। এপ্রসঙ্গে তিনি খাদির কথাও তুলে ধরেন। শ্রী গোয়েল আরও জানান, বস্ত্র শিল্পে উৎসাহদানে কেন্দ্রীয় সরকার একাধিক পদক্ষেপ গ্রহণ করেছে। এই ক্ষেত্রে কাঁচা মালের আমদানিতে ব্যয়ভার কমাতে সরকার সক্রিয়ভাবে পদক্ষেপ গ্রহণ করছে বলেও জানান তিনি। এছাড়াও বস্ত্র শিল্পে বিনিয়োগ বৃদ্ধি, কর্ম সংস্থান সৃষ্টিতেও কেন্দ্রীয় সরকার বিশেষ নজর দিয়েছে বলেও শ্রী গোয়েল উল্লেখ করেন। অনুষ্ঠানে বস্ত্র মন্ত্রকের প্রতিমন্ত্রী শ্রীমতী দর্শনা জারদোস বস্ত্র শিল্পের সম্প্রসারণ ও বিনিয়োগ বিষয়ে বক্তব্য রাখেন।
CG/SS/SKD/
(Visitor Counter : 144
তথ্যওসম্প্রচারমন্ত্রক
বিধানসভা ভোটের ফলাফল ডিডি নিউজে লাইভ
গণনাকেন্দ্র থেকে প্রতি মুহূর্তের নির্ভরযোগ্য লাইভ তথ্য ও সংবাদ
নতুন দিল্লি, ০৯ মার্চ, ২০২২
মানুষজন ৫টি রাজ্যে সদ্য সমাপ্ত বিধানসভা নির্বাচনের ফলাফল জানতে অধীর অগ্রহে অপেক্ষা করছেন। তাঁদের ঔৎসুক্য মেটাতে জনসম্প্রচারক প্রসার ভারতীর দুই শাখা, ডিডি নিউজ এবং অল ইন্ডিয়া রেডিও নিউজ, ভোট গণনার দিন ১০ই মার্চ ২০২২, প্রতি মিনিটের সর্বশেষ খবর তাঁদের কাছে পৌঁছে দেওয়ার ব্যবস্থা করেছে।
গণনাকেন্দ্রে থাকা রিপোর্টার ও স্ট্রিঙ্গারদের সুবিস্তৃত নেটওয়ার্কের মাধ্যমে, ডিডি নিউজ আপনাদের ৫টি রাজ্যেরই নির্ভুল এবং নির্ভরযোগ্য ফলাফল জানাবে। রাজনৈতিক বিশেষজ্ঞ এবং সেফোলজিস্টরা ডিডি নিউজ-এ ‘জনাদেশ’ অনুষ্ঠানে সকাল ৭টা থেকে সেই সব তথ্য ও পরিসংখ্যানের লাইভ বিশ্লেষণ করবেন।
গণনাকেন্দ্রে থাকা দলের কাছ থেকে পাওয়া তথ্য কাজে লাগিয়ে একটি লাইভ ডেটা হাব প্রতি সেকেন্ডে ডিডি নিউজের আপডেটগুলিকে আরও সমৃদ্ধ করবে। ৫ রাজ্যের গণনা কেন্দ্র থেকে তথ্য ও পরিসংখ্যান এই ডেটা হাবে সরবরাহ করা হবে, সেখানে তৎক্ষণাৎ এগুলির সমন্বয়সাধন করে বিশ্লেষণ করা হবে। প্রতি মুহূর্তে আকর্ষণীয় থ্রিডি গ্রাফিক্সের সাহায্যে দর্শকদের সামনে ভোটের ফল এবং এগিয়ে-পিছিয়ে থাকা তুলে ধরা হবে, যাতে তারা সময় গড়ানোর সঙ্গে সঙ্গে ভোটের ফলাফলের প্রবণতা স্পষ্টভাবে বুঝতে পারেন।
ডিডি নিউজের অনুষ্ঠানে গণনা কেন্দ্রের লাইভ কভারেজের পাশাপাশি থাকবে স্টুডিওতে রাজনৈতিক বিশ্লেষক ও রাজনৈতিক নেতাদের আলোচনা।
যে ৫টি রাজ্যে নির্বাচন হয়েছে অর্থাৎ উত্তরপ্রদেশ, উত্তরাখণ্ড, পাঞ্জাব, মণিপুর ও গোয়ায় দূরদর্শনের আঞ্চলিক সংবাদ বিভাগগুলিও সকাল ৭টা থেকে লাইভ আপডেট সহ বিশেষ অনুষ্ঠানের আয়োজন করবে। এই সব অনুষ্ঠানেও ভোটের লাইভ ফলাফল, এগিয়ে-পিছিয়ে থাকা দেখানো হবে, সেই সঙ্গে থাকবে সংশ্লিষ্ট রাজ্যের বিশিষ্ট রাজনৈতিক বিশেষজ্ঞ ও রাজনৈতিক নেতাদের আলোচনা।
আগামীকাল ভোটের সঠিক নির্ভরযোগ্য ও তাৎক্ষণিক খবর দিতে দেশের বৃহত্তম রেডিও নেটওয়ার্ক, অল ইন্ডিয়া রেডিও নিউজ নেটওয়ার্কও বিশেষ ব্যবস্থা নিয়েছে। সকাল ৭টা থেকে ৯ ঘণ্টারও বেশি সময় ধর বিশেষ নির্বাচনী সংবাদ ও অনুষ্ঠান সম্প্রচার করা হবে। যেসব চ্যানেলে এই অনুষ্ঠানগুলি সম্প্রচারিত হবে সেগুলি হল – এআইআর এফএম গোল্ড , এফএম রেনবো নেটওয়ার্ক, বিবিধ ভারতী ও এআইআর-এর অন্য স্থানীয় চ্যানেলগুলি। আকাশবাণীর ইউটিউব চ্যানেলেও এটি লাইভ শোনা যাবে। এর লিঙ্ক হল – https://www.youtube.com/NEWSONAIROFFICIAL
আকাশবাণীর সংবাদদাতারা ৫টি রাজ্য থেকেই গণনার সর্বশেষ তথ্য জানাবেন। ফলাফলের সার্বিক ও সুগভীর বিশ্লেষনের জন্য স্টুডিওয় থাকবেন বিশেষজ্ঞরা।
বিশেষ নির্বাচনী সংবাদগুলি ছাড়াও সন্ধ্যা ৭টা ২০ মিনিট থেকে রাত ৮টা পর্যন্ত লাইভ আলোচনা সম্প্রচার করা হবে। ৫টি রাজ্যের বিশেষজ্ঞদের নিয়ে একটি বিশেষ রেডিও ব্রিজ অনুষ্ঠান রাত ৯টা ১৫ মিনিট থেকে রাত ১০টা পর্যন্ত সম্প্রচারিত হবে।
সারা দেশে আকাশবাণীর ৪৬টি আঞ্চলিক সংবাদ বিভাগের প্রত্যেকটিতেই সংশ্লিষ্ট আঞ্চলিক ভাষায় বিশেষ অনুষ্ঠান এবং সংবাদ বুলেটিন-এর ব্যবস্থা করা হবে। প্রতি ঘণ্টায় খবর শোনা যাবে এমএফ গোল্ড, এমএফ রেনবো, বিবিধ ভারতী এবং আকাশবাণীর অন্য স্থানীয় চ্যানেলগুলিতে।
প্রসারভারতীর ডিজিটাল প্ল্যাটফর্ম নিউজ অন এআইআর অ্যাপ, টেলিগ্রাম চ্যানেল ও ট্যুইটার হ্যান্ডেলে এবং দূরদর্শন ও আকাশবাণীর ইউটিউব চ্যানেলগুলিতেও এইসব বিশেষ অনুষ্ঠান এবং সর্বশেষ নির্বাচনী ফলাফল দেখা ও শোনা যাবে।
CG/SD/SKD/
(Visitor Counter : 1172
সারওরসায়নমন্ত্রক
একবার ব্যবহারযোগ্য প্লাস্টিকের ব্যবহার কমাতে কেন্দ্রীয় সার দপ্তর স্থানীয়ভাবে তৈরি কাপড় / পাটের ওপর উৎসাহ দিচ্ছে
নয়াদিল্লি, ৪ সেপ্টেম্বর, ২০১৯
একবার ব্যবহারযোগ্য প্লাস্টিকের ব্যবহার কমাতে কেন্দ্রীয় সার দপ্তর সবরকম প্রয়াস চালাচ্ছে। এই ধরনের প্লাস্টিক পরিবেশ-বান্ধব নয়, ও পরিবেশে দূষণ ছড়ায় না। তাই, একবার ব্যবহারযোগ্য প্লাস্টিক নিষিদ্ধ করা হলে তার পরিবর্তে বাজারে বিকল্প ব্যবস্থা করা হচ্ছে। বিকল্প পথ হিসেবে স্থানীয়ভাবে তৈরি কাপড় / পাটের ব্যাগ তৈরির ওপর বিশেষ জোর দেওয়া হচ্ছে।
এক্ষেত্রে মহিলা স্বনির্ভর গোষ্ঠীগুলি কাপড়ের ব্যাগ তৈরি, সেলাই এবং বাজারজাত করার জন্য সহজেই প্রশিক্ষণ নিতে পারে।
এদিকে লক্ষ্য রেখেই কেন্দ্রীয় সার দপ্তর স্বচ্ছতা পক্ষকাল এবং ‘স্বচ্ছতা হি সেবা’ প্রচারাভিযানে কর্ণাটকের রামোহল্লি জেলার মারাগোন্ডানাহাল্লি গ্রাম পঞ্চায়েতের অন্তর্গত শ্রী লক্ষ্মী দেবী সহায় স্বনির্ভর গোষ্ঠীর তৈরি কাপড়ের ব্যাগ কর্মীদের মধ্যে বিতরণ করা হয়। আশা করা হচ্ছে, এর ফলে কর্মীরা নিত্যদিন এই ধরনের কাপড়ের ব্যাগ ব্যবহার করবে এবং একবার ব্যবহারযোগ্য প্লাস্টিক ব্যাগ ব্যবহার করা কমানোর ক্ষেত্রে পদক্ষেপ নেবে। একই সঙ্গে স্থানীয় স্বনির্ভর গোষ্ঠীর কাজ ও আয় বৃদ্ধি পাবে।
একবার ব্যবহারযোগ্য প্লাস্টিকের ব্যবহার কমিয়ে সাধারণ মানুষকে তার বিকল্পের বিষয়ে সচেতন করে তোলা এবং গ্রামীণ মহিলাদের কর্মসংস্থানের ব্যবস্থা করে আয় বৃদ্ধি করার ক্ষেত্রে কেন্দ্রীয় সার দপ্তরের এটি একটি উল্লেখযোগ্য পদক্ষেপ।
SSS/SS/DM
(Visitor Counter : 61
ভূ-বিজ্ঞানমন্ত্রক
সর্বভারতীয় আবহাওয়ার পূর্বাভাস
নতুন দিল্লি, ১০মে, ২০২০
ভারতের আবহাওয়া দফতরের জাতীয় আবহাওয়া পূর্বাভাস কেন্দ্র আগামী পাঁচ দিনের জন্য সর্বভারতীয় আবহাওয়ার পূর্বাভাস দিয়েছে। বলা হয়েছে-
পশ্চিমি ঝঞ্ঝা এবং উত্তর-পশ্চিম ভারতের পূর্ব দিক থেকে বাতাসের সঙ্গে ঘূর্ণিঝড়ের সম্ভাবনার কারণে পরবর্তী ৩৬ ঘন্টার মধ্যে পশ্চিম হিমালয় অঞ্চল এবং উত্তর-পশ্চিমের সমতলে বিচ্ছিন্ন ভাবে ৪০ থেকে ৫০ কিলোমিটার বেগে ঝোড়ো হাওয়া বইতে পারে। সঙ্গে প্রবল বজ্র বিদ্যুৎসহ বৃষ্টিপাতের সম্ভাবনা রয়েছে। তবে ১২ মে’র পরে তা কমে যাবে।
১৪ মে থেকে একটি নতুন পশ্চিমি ঝঞ্ঝা পশ্চিম হিমালয় অঞ্চলকে প্রভাবিত করবে বলে মনে করা হচ্ছে। এর ফলে, ১৪ মে থেকে পরের ১-২ দিনের জন্য এই অঞ্চল এবং পার্শ্ববর্তী সমতলে আবার বৃষ্টি / বজ্র বিদ্যুৎসহ বৃষ্টি হতে পারে।
বিচ্ছিন্ন ভাবে নিম্নচাপ / বাতাসের কারণে আগামী ৪-৫ দিনের মধ্যে মধ্য ও দক্ষিণ উপদ্বীপ অঞ্চলে বিক্ষিপ্ত বৃষ্টি / বজ্রবিদ্যুৎসহ ঝড়ের সম্ভাবনা রযছে। একই সময়ে এই অঞ্চলগুলিতে বিচ্ছিন্নভাবে বিভিন্ন জায়গায় বজ্রপাত, শিলাবৃষ্টি এবং প্রতি ঘন্টায় ৩০ থেকে ৪০ কিলোমিটার বেগে প্রবল বাতাস বয়ে যেতে পারে, বলে আশা করা যাচ্ছে।আগামী ২৪ ঘন্টায় কেরল ও তামিলনাড়ুর এবং ১৩ ও ১৪ মে কেরল ও উপকূলীয় কর্ণাটকের বিভিন্ন স্থানেও ভারী বৃষ্টিপাতের সম্ভাবনা রয়েছে।
উত্তর-পূর্ব ভারতের আসাম, মেঘালয় ,নাগাল্যান্ড, মণিপুর, মিজোরাম এবং ত্রিপুরার বিভিন্ন জায়গায় আগামী ৪-৫ দিনের মধ্যে প্রবল বৃষ্টিপাত / বৃষ্টির সঙ্গে ঝড়ো বাতাসের সম্ভাবনা রয়েছে। পূর্ব ভারতেও আগামী পাঁচ দিনের মধ্যে ঝড়ো বাতাস ও বৃষ্টির সম্ভাবনা রয়েছে।
(CG/SS
অৱাং নোংপোক লমদমগী চাউখৎ-থৌরাং মন্ত্রালয়
নোর্থ ইস্ত কাউন্সিলগী মখাদা পায়খৎলিবা থবকশিং
এন.ই.সি অমসুং এন.ই.আর.এস.দি.এসকী মখাদা পায়খৎপা স্কিমশিংগী মখাদা হৌখিবা চহি অহুমদা রাজ্যশিংদা পীখিবা ফন্দশিং এন্নেক্সর-১দা পীরে।
খুন্নাইগী কলচরগী থবক-থৌরমশিং য়োকখৎনবা হৌখিবা চহি অহুমদা শেন্থং পীখিবা এন.জি.ওশিংগী মমিং অমসুং শেনফম এন্নেক্সর-২দা পীরে।
এন.ই.সি হেক লিংখৎপদগী এন.ই.সি অমসুং এন.ই.আর.এস.দি.এসকী স্কিমশিংগী মখাদা অপুনবা কিলোমিতর ১১,৩৭৮.৮৮গী লম্বীশিং শেমখ্রে/ফগৎহনখ্রে। রাজ্যশিংগী ওইনা অকুপ্পা মরোলশিং এন্নেক্সর-৩দা পীরে।
এন্নেক্সর-১
হৌখিবা চহি অহুমদা এন.ই.সি অমসুং এন.ই.আর.এস.দি.এসকী মখাদা পায়খৎপা স্কিমশিংগী মখাদা রাজ্যশিংদা পীখিবা ফন্দশিংগী অকুপ্পা মরোল
লুপা
|
|
রাজ্য
|
|
২০১৯-২০
|
|
২০২০-২১
|
|
২০২১-২২
|
|
অরুনাচল প্রদেস
|
|
৫১.২৬
|
|
১৯.৩৫
|
|
৯৪.০০
|
|
অসাম
|
|
১৪.৫৪
|
|
১৬.৮৯
|
|
৬৬.১৯
|
|
মনিপুর
|
|
৪৫.১৩
|
|
২২.১০
|
|
৯৭.৪১
|
|
মেঘলয়
|
|
৫৪.১৮
|
|
১৫.৭৬
|
|
২০৬.৪২
|
|
মিজোরম
|
|
৫২.৮২
|
|
৫৭.৪০
|
|
৯৭.৮২
|
|
নাগালেন্দ
|
|
৩৬.৯১
|
|
৩৫.৬৩
|
|
২৩৯.৭৪
|
|
সিক্কিম
|
|
৩৩.০২
|
|
৫.৮৫
|
|
৭১.৭৩
|
|
ত্রিপুরা
|
|
১৭.১৪
|
|
১৪.০৩
|
|
১৮৪.৯৩
|
|
অতোপ্পা এজেন্সিশিং
|
|
৯৩৮.২৮
|
|
৬৬৫.৫১
|
|
৭৫.০৩
|
|
অপুনবা
|
|
১২৩৪.২৮
|
|
৮৫২.৫২
|
|
১১৩৩.২৭
এন্নেক্সর-২
খুন্নাইগী কলচরগী থবক-থৌরমশিং য়োকখৎনবা হৌখিবা চহি অহুমদা শেন্থং পীখিবা এন.জি.ওশিংগী মমিং অমসুং শেনফম
|
|
সেরিএল নম্বর
|
|
এন.জি.ও মমিং
|
|
রাজ্য
|
|
পীখিবা শেন্থং
|
|
১
|
|
অয়াং মিউজিক সোসাইতি
|
|
অসাম
|
|
১০.০০
|
|
২
|
|
জিবন ইন্নিসিয়েতপ
|
|
অসাম
|
|
১০.০০
|
|
৩
|
|
রাংলোং য়ুথ এসোসিএসন
|
|
মনিপুর
|
|
৮.০০
|
|
৪
|
|
অনকোন, অসাম
|
|
অসাম
|
|
১২৯.২৫
|
|
৫
|
|
মনিপুর রাইতর্স ফোরম
|
|
মনিপুর
|
|
৪.৮০
|
|
৬
|
|
দেবাধারা
|
|
দিল্লি
|
|
৬.৪০
|
|
৭
|
|
নোর্থ ইস্ত খৃস্তিয়ান য়ুনিভর্সিতি
|
|
নাগালেন্দ
|
|
৬.৪০
|
|
৮
|
|
মাই হোম ইন্দিয়া
|
|
দিল্লি
|
|
৮.০০
|
|
৯
|
|
দোরবারনোং, নোংগ্রিম হিল্লস, শিল্লোং
|
|
মেঘলয়
|
|
১.৫০
|
|
১০
|
|
কংলৈ মাইম রিপর্তোরি
|
|
মনিপুর
|
|
৭.৫০
|
|
১১
|
|
দিব্য জিবন ফাউন্দেসন
|
|
মেঘলয়
|
|
১০.০০
|
|
অপুনবা
|
|
|
|
|
|
২০১.৮৫
এন্নেক্সর-৩
এন.ই.সি হেক লিংখৎপদগী এন.ই.সি অমসুং এন.ই.আর.এস.দি.এসকী স্কিমশিংগী মখাদা শেমখিবা লম্বীশিংগী অপুনবা কিলোমিতর মশিং
|
|
সেরিএল নম্বর
|
|
রাজ্য
|
|
লম্বীশিং
|
|
১
|
|
অরুনাচল প্রদেস
|
|
১৯০৬.৪২
|
|
২
|
|
অসাম
|
|
২৩৭০.৩২
|
|
৩
|
|
মনিপুর
|
|
১২৮০.৭৭
|
|
৪
|
|
মেঘলয়
|
|
১২৯০.০৫
|
|
৫
|
|
মিজোরম
|
|
১৭০৫.১১
|
|
৬
|
|
নাগালেন্দ
|
|
১৮০৬.৪৫
|
|
৭
|
|
সিক্কিম
|
|
৮২৭.৪৫
|
|
৮
|
|
ত্রিপুরা
|
|
১৯২.৩১
|
|
অপুনবা
|
|
|
|
১১৩৭৮.৮৮
মসিগী ৱাফম অসি ঙসি রাজ্য সভাদা অইবা ওইনা পীবা পাউখুম অমদা দোনরগী মিনিস্তর শ্রী জি. কিসন রেদ্দিনা ফোঙদোকখিবনি।
প্রধানমন্ত্রীরদপ্তর
প্রধানমন্ত্রী আগামী ৭ মার্চ ‘জনঔষধি দিবস’ উদযাপন অনুষ্ঠানে ভাষণ দেবেন
নতুন দিল্লি, ০৬ মার্চ, ২০২১
প্রধানমন্ত্রী শ্রী নরেন্দ্র মোদী আগামী ৭ মার্চ সকাল ১০টায় ভিডিও কনফারেন্সের মাধ্যমে ‘জনঔষধি দিবস’ উদযাপন অনুষ্ঠানে ভাষণ দেবেন। এদিন প্রধানমন্ত্রী শিলং-এ অবস্থিত নর্থ ইস্টার্ন ইন্দিরা গান্ধী রিজিওনাল ইনস্টিটিউট অফ হেল্থ অ্যান্ড মেডিকেল সায়েন্স -এতে দেশের ৭,৫০০ তম জনঔষধি কেন্দ্রটি জাতির উদ্দেশে উৎসর্গ করবেন। অনুষ্ঠানে তিনি ‘প্রধানমন্ত্রী ভারতীয় জনঔষধি পরিযোজনা’-এর সুবিধাভোগীদের সঙ্গে আলাপচারিতায় মিলিত হবেন এবং এই ক্ষেত্রে শ্রেষ্ঠ কাজের জন্য সংশ্লিষ্ট পক্ষকে পুরষ্কৃত করবেন। অনুষ্ঠানে কেন্দ্রীয় সার ও রসায়ন মন্ত্রী উপস্থিত থাকবেন।
প্রধানমন্ত্রী ভারতীয় জনঔষধি পরিযোজনা
সাশ্রয়ী মূল্যে উন্নতমানের ওষুধ সরবরাহের জন্য প্রধানমন্ত্রী ভীরতীয় জনঔষধি পরিযোজনার উদ্যোগ নেওয়া হয়েছে। দেশের সমস্ত জেলায় এই প্রকল্পের আওতায় ৭,৪৯৯টি জনঔষধি কেন্দ্র গড়ে তোলা হয়েছে। ২০২০-২১ অর্থ বর্ষে  এই কেন্দ্র থেকে ওষুধ কেনার ফলে সাধারণ নাগরিকরা প্রায় ৩,৬০০ কোটি টাকা সাশ্রয় করেছেন। কারণ এই ওষুধগুলি বাজারমূল্যের তুলনায় ৫০ থেকে ৯০ শতংশ সস্তা।
জনঔষধি দিবস
জনঔষধি সম্পর্কে সচেতনতা তৈরির লক্ষ্যে পয়লা মার্চ থেকে ৭ মার্চ পর্যন্ত দেশজুড়ে ‘জনঔষধি সপ্তাহ’ উদযাপন করা হয়ে থাকে। এবছরের বিষয় ভাবনা হলো “জনঔষধি – সেবা ভি, রোজগার ভি”। এই সপ্তাহ উদযাপনের শেষ দিনটি অর্থাৎ আগামী ৭ মার্চ ‘জনঔষধি দিবস’ উদযাপন করা হবে।